Joe H. Eagle

Dr **Joe Henry Eagle** (* 23. Janner 1870 z’ Tompkinsville, Monroe County, Kentucky; †&nbsp;10. Janner 1963 z’ Houston, Texas) ìsch a àmerikànischer Jurischt un Politiker gsìì. Ar hàt zwaimol dr Bundesschtààt Texas ìm Represantàntahüss vu da Verainigta Schtààta vertratta: z’äärscht vu 1913 bis 1921 un drnooh vu 1933 bis 1937, jeedsmol fìr d’ Demokràtischa Pàrtäi.

## sii Laawa
Dr Joe Eagle ìsch ànna 1870 z’ Tompkinsville ìm Kentucky-n-uff d’ Walt kumma. Ar ìsch ìn d’ äffentliga Schüala vu siinera Haimet gànga, un drnooh bis 1887 uffs Burritt College vu Spencer. Drnooh hàt’r uff Vernon ìm Norda vum Texas gwàndelt, wu-n-’r ìn Schüala gschàfft hàt. Bis 1893 ìsch’r Lehrer gsìì. Drzüa ìsch’r vu 1889 bis 1891 Schüalroot z’ Vernon gsìì, so wia Schüallaiter vu 1891 bis 1893. Ar hàt drnooh Racht gschtudiart un ìsch ànna 1893 àls Rachtsawalt züaglooh worra. Àls Ànwàlt hàt’r z’äärscht z’ Wichita Falls gschàfft. Ìn da Joohra 1894 un 1895 ìsch àui jurischtischer Vertratter vu dara Schtàdt gsìì. Ànna 1895 ìsch’r uff Houston gwàndelt, wu-n-’r witter Ànwàlt gsìì-n-ìsch. Bii da Kongrasswàhla vu 1896 un vu 1898 ìsch’r ärfolglooser Kàndidàt vu dr Populist Party-n-ìm 1. Wàhlkrais vum Texas gsìì.

Bii da Kongrasswàhla vu 1912 hàt ma dr Eagle ìm 8. Bezirk vum Texas àls demokràtischer àmerikànischer Represantànt gwählt. Ìm Represantàntahüss z’ Washington, D.C. ìsch’r àb’m 4. März 1913 ìm John M. Moore sii Noohfolger gsìì. Ar ìsch draimol wìdergwähltworra un ìsch àlso wahrend viar Legislàtüürperiooda bis zum 3. März 1912 ìm Kongrass blìewa. Ìn dara Zitt hàt unteràndrem dr Äärschta Waltkriag schtàttgfunda. Drzüa hàt ma-n-ìn dara Zitt dr 16., dr 17., dr 18. un dr 19. Verfàssungszüasàtz ràtifiziart. Àls Represantànt hàt dr Eagle s’ Federal Farm Loan Act vu 1916 unterschtìtzt, un hàt d’ Grìndung vu dr Militäärflugplàtz vun Ellington ìm Südoschttexas ìm Joohr 1917 bfìrwortet. Üsserdam hàt’r a Feerderung vu viar Millioona Dollar iigfiahrt, fìr dr Schìffkànàl vu Houston z’ verbässera. Ìm Joohr 1920 hàt dr Eagle àn dr Kongrasswàhl nìt mìtgmàcht.

Noh-n-em Tood vum Àbgoordneta Daniel E. Garrett, wo-n-ànna 1920 Kongrassmìtglìed worra gsìì-n-ìsch, hàt ìm Janner 1933 a Nochwàhl ìm 8. Bezirk vum Texas schtàttgfunda, wu dr Eagle àls sii Noohfolger ìns Represantàntahüss gwählt worra-n-ìsch. Do drbii hàt dr Eagle mehr àls driizehn Kàndidàta gschlààga. Ìm Hüss ìsch’r àb’m 28. Januar 1933 gsassa. Ar ìsch ainmol wìdergwählt worra un ìsch àlso bis’m 3. Janner 1937 ìm Kongrass blìewa. Ìm Kongrass hàt ma-n-àb 1933 a groosser Tail vu da Gsätzer vum New Deal vum Presidànt Franklin D. Roosevelt siinera Bundesregiarung äntschaidet. Ìm Ràhma vum New Deal hàt dr Eagle d’ Soziàlversìcherung bfìrwortet un mehrera Bàuiprojakter vu dr Work Projects Administration ìn siim Wàhlkrais gfeerdert. Züadam hàt ma-n-ànna 1933 dr 20. un dr 21. Verfàssungszüasàtz ràtifiziart.

Àn dr Wàhl vu 1936 hàt dr Eagle nìt mìtgmàcht. Schtàttdässa hàt’r Kàndidàt vu siinera Pàrtäi fìr d’ Senàtwàhl wälla sìì, àwwer ärfolgloos –ar ìsch naamlig vum Morris Sheppard bii dr Äärschtwàhl gschlààga worra. Ìn da folgenda Joohra-ìsch’r nochamol Ànwàlt gsìì. Àm 10. Janner 1963 ìsch’r z’ Houston gschtoorwa. Beardigt worra-n-ìsch’r uff’m Forest Park Lanwdale-Frìedhoof vu Houston.

Dr Eagle ìsch mìt dr Mary Hamman verhiirotet gsìì. Zamma han sa zwai Kìnder ghàà.

## Lìteràtüür
* 
* 

## Weblinks

* D’ John E. Eagle Papers (MSS.0073), *Texas Archival Resources Online* (anglisch) 
*